KRITERIJ OCJENJIVANJA:

Teorijska nastava:

* Boduju se teorijske provjere znanja, popunjenost i točnost radnih listova, pripremljenost učenika za nastavu, te ponašanje učenika.
* Pripremljenost učenika za nastavu podrazumijeva sljedeće:
  + To znači da kod kuće treba pogledati što je iz udžbenika obrađeno, prisjetiti se je li zadnji puta na nastavi radio praktičan rad ili teorijsko gradivo i ako je zadnje bio praktičan rad koji je dovršen dužan je pogledati naslov sljedeće lekcije u udžbeniku i ta lekcija se sljedeći puta na nastavi obrađuje. Učenik kad dođe na sat treba znati naslov lekcije koja će se obrađivati i pred sobom imati otvorenu lekciju i radne listove koji se tiču te lekcije.

Praktični radovi:

* Boduju se pripremljenost učenika za nastavu, brzina rada, inventivnost, preciznost, urednost, točnost izrade tvorevine, organizacija rada, rješavanje problema koji se mogu pojaviti prilikom izrade, te ponašanje učenika. Pod organizacijom rada se smatra da učenik ne gubi vrijeme na čekanje da se oslobodi bušilica ili da se osuši ljepilo i sl., ako za to vrijeme može nešto drugo napraviti (tako povećava brzinu izrade tvorevine).
* Pripremljenost učenika za nastavu podrazumijeva sljedeće:
  + Ako je učenik na zadnjem satu nastave započeo izradu praktičnog rada i rad nije dovršio onda se na sljedećem satu taj rad dovršava. Učenik u tom slučaju kad dođe na sat iz kutije treba izvaditi sve potrebno za dovršavanje rada, od učitelja zatražiti potreban alat, te pripremiti radno mjesto za izradu praktičnog rada.
  + Ako je na zadnjem satu obrađena teorijska lekcija onda je učenik dužan kod kuće pogledati u radne listove koja vježba se veže uz obrađenu lekciju i kad dođe na sat iz kutije za tehničku kulturu izvadi sve potrebno za odrađivanje vježbe, od učitelja zatraži potreban alat, pripremi radno mjesto za rad i na stol stavi kratku pripremu za rad koju je doma napravio.